Държавен вестник, бр. 55, 2020 г., стр. 65

БРОЙ  55	
Д Ъ Р Ж А В Е Н  В Е С Т Н И К 	
СТР.  65  
този сегмент се осъществяват чрез механизъм 
за непрекъснато договаряне и се сключват 
автоматично при наличието на взаимно удов-
летворяващи се активни оферти.
42. „Пазарен сегмент „Ден напред“ е 
сегмент от борсовия пазар на електрическа 
енергия, организиран от БНЕБ – ЕАД, оси­
гуряващ възможност за търговия на продукти 
с доставка в деня, следващ деня на търговия, 
който сегмент се оперира на базата на търг, а 
сетълментът на сделките, сключени за всеки 
отделен интервал на доставка, се осъществява 
по една еднаква за всички търговски учас­
тници цена – клирингова цена за съответния 
интервал на доставка.
43. „Пазарен сегмент „Двустранни догово­
ри“ е сегмент от борсовия пазар на електри­
ческа енергия, организиран от БНЕБ – ЕАД, 
осигуряващ възможност за търговия на про­
дукти с различен срок на доставка, равен 
или по дълъг от 1 (един) ден, който сегмент 
предоставя възможност на търговските учас­
тници да търгуват на екрани за търговия: екран 
„Търгове“ и екран „Непрекъсната търговия“.
44. „Планирано събитие“ е събитие, което 
е известно предварително на първоначалния 
собственик на съответните данни.
45. „Продавач“ е търговски участник, 
сключил сделка за продажба на електрическа 
енергия.
46. „Профил“ са създадени от оператора 
индивидуални потребителско име и парола, 
чрез които отговорникът за търговия се иден­
тифицира и получава достъп до ЕСТ.
47. „Предсрочно прекратяване на допъл­
нително споразумение“ е прекратяване на 
допълнително споразумение от изправната 
страна преди изтичане на срока на действие 
на споразумението поради неизпълнение 
на задълженията от насрещната страна, по 
взаимно съгласие и/или при наличие на ос­
нователна причина.
48. „Разумен срок“ е подходящ срок според 
обстоятелствата, но не по-дълъг от 10 (десет) 
работни дни.
49. „Свободно обезпечение“ е частта от на­
личното обезпечение на търговски участник, 
което не е блокирано като изискуемо обезпече­
ние на пазарни сегменти „В рамките на деня“ 
и „Ден напред“ и/или по сключени сделки 
на пазарен сегмент „Двустранни договори“.
50. „Сключена сделка“ е налице, когато 
оферта за покупка и оферта за продажба се 
срещнат/съвпаднат в съответната ЕТС.
51. „Списък „Допустими контрагенти“ е 
списък, който се създава от оператора за 
всички търговски участници след отправено 
искане и въз основа на подписан СДППЕЕ.
52. „СДППЕЕ“ е договор, който урежда 
правата и задълженията на страните в резул­
тат на сключена сделка на екран за търговия.
53. „Тарифа за таксите на БНЕБ – ЕАД“ 
е актуална ценова листа, публикувана на 
интернет страницата на оператора.
54. „Търговски участник“ е юридическо 
лице, сключило договор за участие на борсов 
пазар на електрическа енергия с БНЕБ – ЕАД.
55. „Търг“ е онлайн търг за покупка или 
продажба на електрическа енергия, който 
се инициира от търговски участник чрез 
заявление за иницииране на търг и се орга­
низира от оператора, като подадените оферти 
се класират и се сключват сделки съобразно 
класирането.
56. „Търговски календар“ е секция на ин­
тернет страницата на оператора, в която под 
формата на календар се публикува информация 
за инициирани търгове.
57. „Финансови задължения“ са задълже­
нията на търговски участник да предоставя 
и поддържа обезпечение, задълженията за 
разплащане по фактури и задълженията за 
разплащане по начислени лихви, неустойки 
и други плащания.
58. „Часови интервал“ е интервалът меж­
ду два поредни часа с продължителност 60 
(шестдесет) минути.
59. „Часови продукт“ е продукт, търгуван 
на борсовия пазар с продължителност на 
доставката един час.
60. SDAC е единно паневропейско обеди­
нение на пазарите с доставка „Ден напред“, 
създадено и управлявано съгласно разпоредби­
те на Регламент (ЕС) 2015/1222 на Комисията 
от 24 юли 2015 г. за установяване на насоки 
относно разпределянето на преносната спо­
собност и управлението на претоварването.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. (1) Тези правила се прилагат за всички 
търговски участници, които преди датата на 
влизането им в сила имат сключен договор 
за участие на борсов пазар и/или договор за 
участие на централизиран пазар за покупко-
продажба на електрическа енергия посред­
ством двустранни договори.
(2) Търговски участници, които към датата 
на влизане в сила на тези правила са изклю­
чени от някой от сегментите или от борсовия 
пазар, след шест месеца могат да започнат нова 
процедура по регистрация, след като изцяло 
са уредили финансовите си задължения към 
оператора и/или към изправната страна по 
сделка, която е предсрочно прекратена.
§ 3. В тримесечен срок от влизането в сила 
на тези правила търговските участници сключ­
ват нов договор за участие на борсов пазар с 
БНЕБ – ЕАД, регламентиращ участието им 
на борсовия пазар на електрическа енергия.
§ 4. Тези правила влизат в сила от датата 
на обнародването им в „Държавен вестник“.
Председател:
Иван Иванов
4537